《东坡作戒杀诗贻陈季常季常自后不复杀岐亭之》
明代·王衡

饮酒不尽樽，啜肉不尽汁。
同生天地间，念此相呴湿。
每见肉食人，豆藿亦甘得。
臡牛挂脯林，无乃非其急。
窗前能谈鸡，栏傍自名鸭。
性命嗟有制，俄尔膏鼎幂。
五虫毛领殊，共兹一腔赤。
蜣<虫良>纵高飞，曷思蠕中白。
强力相噬吞，何异虎而帻。
抚己胡功能，忍彼釜底泣。
吾欲食称事，稍补百行缺。
乞汝耕馌余，施我不速客。
愿同雀鹆驯，欣然掌中集。

作者简介：（1561—1609）明苏州府太仓人，字辰玉，号缑山。王锡爵子。自幼才华横溢，读书五行俱下。万历十六年举顺天乡试第一，万历二十九年会试成进士，廷试第二。授编修。奉使江南，因请终养归。诗文俱称名家，有《缑山集》及杂剧《郁轮袍》等。